**Ministru kabineta noteikumu projekta “Grozījumi Ministru kabineta 2006. gada 10. oktobra noteikumos Nr. 846 “**[**Noteikumi par prasībām, kritērijiem un kārtību uzņemšanai studiju programmās**](https://likumi.lv/ta/id/146637-noteikumi-par-prasibam-kriterijiem-un-kartibu-uznemsanai-studiju-programmas)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2006. gada 10. oktobra noteikumos Nr. 846 “Noteikumi par prasībām, kritērijiem un kārtību uzņemšanai studiju programmās”” (turpmāk – projekts) ir izstrādāts ar mērķi, lai sekmētu atbildīgāku ārvalstu studentu piesaisti, paredzot papildināt augstskolu un koledžu uzņemšanas noteikumus ar normu par intervijas ar ārzemnieku veikšanu un uzglabāšanu. * Projekts nosaka uzņemšanas kārtību pēc vidējās izglītības iegūšanas Eiropas skolā.

 Projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1.Pēc Izglītības un zinātnes ministrijas iniciatīvas (turpmāk – IZM).2.Izpildot Ministru kabineta 2020. gada 18. augusta sēdes (slēgtā daļa) protokollēmuma (Nr. 49 50.§ 6. punktā) doto uzdevumu.Šajā sēdē tika izskatīts informatīvais ziņojums “Par nepieciešamajām izmaiņām ārvalstu studentu piesaistē un studijām Latvijas augstākās izglītības iestādēs”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Par Eiropas skolu bakalaurātu**Esošajā Ministru kabineta 2006. gada 10. oktobra noteikumu Nr. 846 “[Noteikumi par prasībām, kritērijiem un kārtību uzņemšanai studiju programmās](https://likumi.lv/ta/id/146637-noteikumi-par-prasibam-kriterijiem-un-kartibu-uznemsanai-studiju-programmas)” (turpmāk –Noteikumi) redakcijā 13.6. apakšpunktā šī norma nav tikusi ievērota, un augstskolas nav izstrādājušas kārtību tiem Latvijas pilsoņiem, kas ieguvuši vidējo izglītību šajā programmā Eiropas skolās, pieprasot centralizēto eksāmenu rezultātus noteiktajos mācību priekšmetos.Saskaņā ar Saeimas 2005. gada 2. jūnija likuma „Par Konvenciju, ar ko nosaka Eiropas skolu statūtus” 2. punktu IZM koordinē Konvencijā paredzēto saistību izpildi.2019./2020. mācību gadā Eiropas skolās mācījās 275 Latvijas skolēni. Mācības notiek trīs plūsmās: angļu, franču vai vācu, vai arī ES dalībvalsts valodā. Skolēnu dzimtā valoda, tajā skaitā latviešu valoda tiek apgūta kā obligāts mācību priekšmets, sākot no 1. klases. Vidējās izglītības nobeigumā tiek kārtoti Eiropas skolas bakalaurāta eksāmeni, tajā skaitā latviešu valoda. Eiropas Skolas izglītības dokuments – Eiropas skolas bakalaurāta diploms par vispārējās vidējās izglītības ieguvi ir pamats uzņemšanai studiju programmās ES dalībvalstīs. Latviešu valoda Eiropas skolās ir obligāts mācību priekšmets  un tiek kārtots bakalaurāta eksāmens, ko izstrādā Valsts izglītības satura centrs pēc Eiropas skolas noteiktajiem kritērijiem.https://www.eursc.eu/en/European-Schools/European-Baccalaureate Tādējādi, lai precizētu Noteikumus atbilstoši esošajai situācijai, Noteikumi papildināti ar precizējošu normu (projekta 3. punkts), attiecīgi precizējot Noteikumu 13.6. apakšpunktu (projekta 4. punkts). **Ārzemnieku uzņemšana augstskolās un koledžās**Ārzemnieku tiesības studēt augstskolās un koledžās ir noteiktas Augstskolu likuma 45. un 83. pantā. Uz tiem ārzemniekiem, kas nav minēti Augstskolu likuma 45. panta otrajā daļā, ir attiecināmas 83. panta normas. Tā kā studiju programmas var īstenot arī svešvalodā, Augstskolu likuma 83. panta pirmās daļas 2. punktā noteikts, ka ārzemnieku zināšanām jāatbilst augstskolas vai koledžas uzņemšanas noteikumu prasībām. Galvenais iemesls, kādēļ nepieciešams iekļaut noteiktas prasības Noteikumos, kuras būs jāņem vērā augstskolām un koledžām, izstrādājot savus uzņemšanas noteikumus, ir vairāku augstskolu līdzšinējā prakse ārvalstu studentu piesaistē, atlasē un uzņemšanā. Daudzām augstskolām uzņemšanas noteikumos ir noteiktas vispārējas prasības (minimālās) potenciālajiem ārvalstu studentiem no augstskolu puses un/vai arī tās formāli vai nepilnīgi veic potenciālo ārvalstu studentu atlasi. Kopumā esošais normatīvais regulējums nav sekmējis visu augstskolu atbildīgu rīcību ārzemnieku piesaistē un ar augstākās izglītības iestāžu starpniecību tiek piesaistīti daudz tādi ārvalstnieki, kuriem tiek atteiktas vīzas un viņi nemaz neuzsāk studijas; katru gadu pieaug anulēto uzturēšanās atļauju skaits ārvalstu studentiem, kas neturpina iesāktās studijas dažādu iemeslu dēļ. Pēdējos piecos gados ārvalstu studentu skaits ir pieaudzis 5 reizes jeb par 218%, bet kopš 2009. gada pieaugums par 571%. Savukārt normatīvais regulējums pamatā ir izstrādāts 2006. - 2011. gadu periodā, kad ārvalstu studenti bija salīdzinoši maz, un tie studēja tikai dažās universitātēs un augstskolās. Spēkā esošais normatīvais regulējums augstskolām darbā ar ārvalstu studentiem, jo īpaši studentu piesaistē un atlasē, nosaka lielu autonomiju institūcijai, taču vienlaikus tas ir radījis būtiskus riskus, t.sk. Latvijas augstākās izglītības reputācijai un lielu administratīvo slogu valsts pārvaldes iestādēm, ja augstskolas un koledžas neveic rūpīgu studētgribētāju atlasi no trešajām valstīm.Lai novērstu to, ka Latvijā ar augstākās izglītības iestāžu starpniecību ierodas personas ar zemu iepriekšējo izglītību vai tādas, kuras nevar iestāties savas mītnes vai izcelsmes valsts augstskolās, ir nepieciešams pārliecināties par studētgribētāja motivāciju un spējām studēt izvēlētajā studiju programmā, veicot padziļinātu interviju ar katru reflektantu. Vienlaikus jāatzīmē, ka līdz šim ir bijuši vairāki aicinājumi un divas iniciatīvas, lai sekmētu atbildīgu ārvalstu studentu piesaisti no augstskolu un koledžu puses, kuras diemžēl nav devušas gaidītos rezultātus. 2017. gada nogalē Izglītības un zinātnes ministrs ar 11 augstskolām parakstīja “Vienošanos par labu praksi ārvalstu studējošo piesaistē un studiju nodrošināšanā”[[1]](#footnote-1).Piemēram,Vienošanās 3.1.1. apakšpunktā ir ietverts nosacījums par iepriekšējā izglītībā sekmēs vāja reflektanta dokumentu tālāku nevirzīšanu, taču tas vairākos gadījumos nav ticis ievērots. 2018. gada maijā Ārlietu ministrija un Augstākās izglītības eksporta apvienība noslēdza Sadarbības memorandu, kurā viens no punktiem nosaka veikt intervijas, lai pārbaudītu ārvalstu reflektanta motivāciju studijām; atbilstoši šim memorandam, augstskolām ir jābūt apliecinājumiem par šīm veiktajām intervijām ar potenciālajiem studentiem. Tomēr ir virkne augstskolu un koledžu, kuru Akadēmiskās informācijas centrā (turpmāk – AIC) izskatīšanai iesniegto izglītības dokumentu skaits ievērojami pārsniedz uzņemto ārvalstu studentu skaitu. Lai arī augstskolas un koledžas var nosūtīt izskatīšanai AIC neierobežotu skaitu izglītības dokumentu, prakse rāda, ka šo reflektantu izvērtējums no vairāku augstskolu un koledžu puses nav bijis vai tas ir bijis ļoti formāls, jo vīzu atteikumu skaits ir pieaudzis. Augstskolas un koledžas cenšas piesaistīt reflektantus arī no paaugstinātas imigrācijas riska valstīm, un vairākas augstskolas kritiski neizvērtē ne šo ārzemnieku motivāciju studēt, ne viņu sekmju līmeni iepriekšējā izglītībā.Tas kopumā rada būtisku administratīvo slogu AIC un valsts pārvaldes iestādēm, lai izskatītu šādu reflektantu dokumentus, savukārt, laika ziņā var aizkavēties studijām motivētu reflektantu dokumentu izskatīšana.To, ka ārzemnieku reflektantu atlase studijām nereti ir bijusi formāla, apliecina atteikto vīzu skaits pārstāvniecībās ārvalstīs. Piemēram, vēstniecībā Indijā 2018. gadā tika pieņemti 2314 vīzu pieteikumi ar mērķi “mācības”, no kuriem 791 vīzas tika atteiktas (34 % no vīzu pieteikumiem), bet 2019. gadā tika pieņemti 2747 šādi vīzu pieteikumi, no kuriem 1217 vīzas tika atteiktas (44 % no visiem vīzu pieteikumiem). Vēstniecībā Uzbekistānā 2018. gadā tika pieņemti 546 vīzu pieteikumi, no kuriem 14 vīzas tika atteiktas (3 % no visiem vīzu pieteikumiem), bet 2019. gadā tika pieņemti 916 vīzu pieteikumi, no kuriem 168 vīzas tika atteiktas (19 % no visiem vīzu pieteikumiem). Turklāt daļa augstskolu un koledžu ir orientētas uz “peļņu” pat no studiju reģistrācijas maksas, jo, piemēram, izvērtēšanai AIC tiek nosūtīti arī tādi izglītības dokumenti, kuros ir zemas sekmes, un reflektants ar šādām sekmēm vai iegūto izglītības dokumenta līmeni nevar iestāties savas valsts augstskolās. Augstskolas un koledžas sadarbojas ar aģentiem, un lai arī ne visi aģenti strādā godprātīgi, par sadarbības rezultātu ir atbildīga augstskola vai koledža.Ņemot vērā to, ka intervija ar ārvalstu reflektantu vairumā gadījumu ir jāorganizē attālināti, izmantojot tiešsaisti un/vai citus informācijas un komunikāciju tehnoloģiju rīkus, tad augstākās izglītības iestādēm ir jānodrošina, ka intervijas ieraksts, kas tiek veikts videoformātā, ir dokumentāls un autentisks pierādījums, kā arī jānodrošina datu iegūšana, izmantošana un glabāšana normatīvajos aktos noteiktajā kārtībā (projekta 3.punkts). Saskaņā ar Noteikumu 3.punktu augstskolas un koledžas līdz kārtējā gada 1. novembrim izstrādā, apstiprina un publisko uzņemšanas noteikumus studiju programmās nākamajam akadēmiskajam gadam. Tādējādi projekta 6.3 un 13.1 punktitiks piemēroti uzņemot studentus 2022./2023. akadēmiskajam gadam (projekta 8. punkts).Vienlaikus jāatzīmē, ka projekta 5.punktā minētās kompetentās iestādes ir iestādes, kas pieņem lēmumu par vīzas izsniegšanu ārzemniekam studiju īstenošanai un tās galvenokārt ir Ārlietu ministrijas Konsulārais departaments un LR vēstniecības ārvalstīs, kas saņem vīzu pieteikumus no ārvalstu reflektantiem, ka pieteikušies studijām Latvijas augstskolās, un ,iespējamas, citas tiesībsargājošās iestādes. Augstskolai un koledžai piekrišana personas datu apstrādei no ārzemnieka iegūstama arī par datu nodošanu kompetentajām iestādēm vīzas lēmuma pieņemšanai. Intervijas pieejamības nodrošināšanai augstskolas un kompetentās iestādes sadarbojas intervijas ierakstu tehniskās specifikācijas noteikšanā, lai intervijas ieraksti būtu lietojami arī kompetentajās iestādēs.Tāpat projekts tika papildināts ar precizējošu normu, kura atrunā kārtību, kādā notiek ārzemnieku reģistrēšanās uzņemšanai studiju programmās (projekta 2.punkts).**Covid-19**Ņemot vērā radušos situāciju Latvijā un visā pasaulē, kā arī strauju un neprognozējamu vīrusa Covid-19 izplatību, tiek pagarināts (precizēts) termiņš studiju programmas īstenošanas valodas prasmes pātbaudei, proti, noteikumu 18.punkts tiek papildināts ar jaunu termiņu- 2021./2022. akadēmisko gadu (projekta 7.punkts).Lai harmonizētu terminoloģiju ar citiem normatīvajiem aktiem, tādiem kā Augstkolu likums un Imigrācijas likums, tiek precizēti jēdzieni un turpmāk tiks lietots jēdziens „ārzemnieks” (projekta 1.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | IZM.Vairākas projektā ietvertās normas ir pārrunātas ar Augstākās izglītības eksporta apvienību iepriekš (augstskolu pienākums veikt interviju ar katru reflektantu; diskutēts par noteiktām prasībām uzņemšanas noteikumos un par iepriekšējo izglītības līmeni ārvalstu reflektantam).  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz augstskolām un koledžām un ārvalstu reflektantiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs uz valsts pārvaldes institūcijām nav attiecināms, plānots, ka tas varētu būtiski samazināties. Administratīvais slogs (nosacīti) var palielināties tām augstskolām un koledžām, kuras līdz šim nav veikušas rūpīgu ārvalstu reflektantu atlasi, tomēr tās līdz šim nav bijušas pietiekami atbildīgas darbā ar ārvalstu reflektantiem. Administratīvais slogs pieaugs augstskolām un koledžām noteiktā kārtībā veicot un uzglabājot veiktās intervijas ar katru ārvalstu reflektantu, kurš iepriekšējo izglītību nav ieguvis Eiropas Savienības vai Eiropas Ekonomikas zonas valstīs vai Šveicē. |
| 3. | Administratīvo izmaksu monetārs novērtējums |  Ar projektu paredzēto jauninājumu ieviešanas izmaksas augstskolas un koledžas jau sākotnēji iekļauj ārvalstu reflektantu reģistrācijas maksās, kas paredzētas tiešo izmaksu segšanai, kas saistītas ar reflektanta uzņemšanas procesu. Ņemot vērā jau izveidoto augstskolu praksi un iespējamās atšķirīgās pieejas dažādās augstskolās, precīzus finanšu aprēķinus uz projekta izstrādes brīdi nevar noteikt. |
| 4. | Atbilstības izmaksu monetārs novērtējums | Uz projekta izstrādes brīdi šādus aprēķinus nav iespējams veikt, tiks veidota jauna prakse. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Projekts neietekmē valsts un pašvaldību budžetus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts neietekmē spēkā esošo tiesību normu sistēmu. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms izsludināšanas Valsts sekretāru sanāksmē tika publicēts sabiedriskajai apspriešanai Izglītības un zinātnes ministrijas tīmekļvietnē https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/4307-grozijumi-ministru-kabineta-2006-gada-10-oktobra-noteikumos-nr-846 un Ministru kabineta tīmekļvietnē: https://mk.gov.lv/content/ministru-kabineta-diskusiju-dokumenti. |
| 2. | Sabiedrības līdzdalība projekta izstrādē | Sabiedrības līdzdalības procesā iebildumi un priekšlikumi saņemti netika.  |
| 3. | Sabiedrības līdzdalības rezultāti | Projekts papildināts un grozīts netika, sabiedrība neiesaistījās projekta izstrādē un apspriešanā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas un koledžas, ārvalstu studētgribētāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J.Volberts

D.Ivsiņa 67047874

Daiga.Ivsina@izm.gov.lv

I.Akmentiņa, 67047816

inga.akmentina@izm.gov.lv

O.Arkle, 67047944

olita.arkle@izm.gov.lv

1. Šobrīd aktuālais saraksts skatāms ministrijas mājas lapā:

https://www.izm.gov.lv/lv/izglitiba/augstaka-izglitiba/vienosanas-par-labu-praksi-arvalstu-studejoso-piesaiste [↑](#footnote-ref-1)